Diari Oficial de la Generalitat Valenciana


Sumari del DOGV 10861, del 28-02-2025 (2025/2482)

RESOLUCIÓ de 10 de febrer de 2025, per la qual es crea el segell electrònic per al Departament de Salut de Dénia per a actuació administrativa automatitzada.
-------------------------------------------------------------------------------------------------------------------------------------------------------------

### Dades del document

Número de DOGV
:   10147

Data del DOGV
:   28-02-2025

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2025/2482

CVE
:   RBSV-V-2871-5282

Data del document
:   10-02-2025

Organisme emissor
:   Conselleria de Sanitat

Tipus de document
:   Resolució

La Llei 40/2015, d'1 d'octubre, de règim jurídic del sector públic (d'ara en avant, Llei 40/2015), en l'article 40, permet l'ús de segells electrònics basats en certificats electrònics que reunisquen els requisits exigits per la legislació de firma electrònica, per a la identificació i l'autenticació de l'exercici de la competència en l'actuació administrativa automatitzada.

Els articles 41 i 42 de la norma esmentada regulen l'actuació administrativa automatitzada i establixen la possibilitat d'usar com a sistema de firma electrònica el segell electrònic d'administració pública, òrgan, organisme públic o entitat de dret públic, basat en un certificat electrònic reconegut o qualificat que reunisca els requisits exigits per la legislació de firma electrònica.

En el mateix sentit, el Reial decret 203/2021, de 30 de març, pel qual s'aprova el Reglament d'actuació i funcionament del sector públic per mitjans electrònics, en els articles 15 i 20, establix que les administracions públiques podran utilitzar, per a la seua identificació electrònica i per a garantir l'origen i integritat dels documents electrònics, entre altres, el segell electrònic i la previsió de la utilització d'estos segells electrònics dins de la tramitació administrativa automatitzada dels procediments que cada administració determine.

La Llei 39/2015, d'1 d'octubre, de procediment administratiu comú de les administracions públiques, en l'article 27.1, que regula les còpies electròniques autèntiques, establix que les comunitats autònomes podran realitzar còpies autèntiques mitjançant un funcionari habilitat o mitjançant una actuació administrativa automatitzada.

En l'àmbit autonòmic, el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana, modificat per la Llei 9/2019, de 23 de desembre, de la Generalitat, de mesures fiscals, de gestió administrativa i financera i d'organització de la Generalitat, conté en el títol VI normes sobre l'administració electrònica, que disposa en els articles 78 i 79.2 que la creació de segells electrònics es realitzarà mitjançant una resolució dels òrgans superiors de la Conselleria o titulars dels organismes públics competents, que es publicarà en la seu electrònica, i que haurà d'emetre's una resolució d'aprovació de l'òrgan administratiu que gestione els sistemes o aplicacions informàtiques que hagen d'utilitzar-se per a la gestió d'actuacions administratives automatitzades, amb un informe previ emés per l'òrgan directiu amb competències en matèria de tecnologies de la informació i les comunicacions de la conselleria amb competències en matèria de sanitat.

Tenint en compte les competències que establixen la Llei 14/1986, de 25 d'abril, general de sanitat: la Llei 10/2014, de 29 de desembre, de la Generalitat, de salut de la Comunitat Valenciana, i el Decret 30/2012, de 3 de febrer, del Consell, pel qual es modifica l'estructura, funcions i règim retributiu del personal directiu d'institucions sanitàries de la Conselleria de Sanitat, que en l'article 3.1 establix com a personal directiu de departament la gerència de departament, correspon a la persona titular de la gerència la responsabilitat màxima sobre la direcció i gestió de tots els recursos assistencials del departament de salut.

Respecte de la competència per al procediment de digitalització, l'article 27, apartat 2, de la Llei 3/2005, de 15 de juny, de la Generalitat, d'arxius, establix que els centres sanitaris i els centres docents de titularitat de la Generalitat tindran els seus propis arxius, així com el Decret 50/2018, de 27 d'abril, del Consell, pel qual es regula la gestió documental, l'organització i el funcionament dels arxius de la Generalitat.

D'acord amb el Decret 220/2014, de 12 de maig de 2022, s'ha emés un informe, de data 4 de febrer de 2025, de coordinació informàtica per part de la Secretaria Autonòmica de Planificació, Informació i Transformació Digital, dictat segons l'article 94 del decret esmentat.

En virtut de l'exposat i de conformitat amb les facultats conferides per l'article 28 de la Llei 5/1983, de 30 de desembre, del Consell, i el Decret 135/2023, de 10 d'agost, del Consell, pel qual s'aprova el Reglament orgànic i funcional de la Conselleria de Sanitat,

RESOLC

*Primer. Objecte*

L'objecte d'esta resolució és la creació del segell electrònic del Departament de Salut de Dénia de la Conselleria de Sanitat, que s'utilitzarà com a sistema de firma electrònica per a la identificació i l'autenticació de l'exercici de la competència, en les actuacions administratives automatitzades que es generen en l'àmbit de competències d'este departament de salut i l'aprovació de l'actuació administrativa automatitzada de digitalització de documentació del Servici de Personal del departament de salut esmentat.

*Segon. Creació del segell electrònic*

Es crea el segell electrònic del Departament de Salut de Dénia de la Conselleria de Sanitat, basat en un certificat reconegut o qualificat, com a sistema de firma electrònica per a garantir l'autenticitat i la integritat dels documents en les actuacions administratives automatitzades en l'exercici de les seues competències.

*Tercer. Actuacions administratives automatitzades*

1. El segell electrònic del Departament de Salut de Dénia de la Conselleria de Sanitat serà utilitzat per a l'actuació administrativa automatitzada del procediment de digitalització de documentació del Servici de Personal, que s'aprova en esta resolució.

2. Així mateix, les aplicacions informàtiques que hagen d'utilitzar-se per a la gestió d'actuacions administratives automatitzades en l'àmbit de competències pròpies del Departament de Salut de Dénia han d'aprovar-se prèviament mitjançant una resolució del titular de la Gerència del Departament de Salut de Dénia, amb un informe previ emés per l'òrgan directiu amb competències horitzontals en matèria de tecnologies de la informació i les comunicacions de la Generalitat, d'acord amb la normativa en matèria d'administració electrònica de la Comunitat Valenciana, que se sol·licitarà per conducte de la Subsecretaria.

Esta resolució d'aprovació de l'actuació administrativa automatitzada ha de publicar-se en la Seu Electrònica de la Generalitat Valenciana.

*Quart. Òrgans competents*

La titularitat i custòdia del segell electrònic que es crea per la present resolució correspon a la Gerència del Departament de Salut de Dénia de la conselleria amb competències en matèria de sanitat i salut pública.

La Gerència del Departament de Salut serà responsable de la utilització d'este segell en l'àmbit de les seues competències. Així mateix, esta gerència serà considerada responsable a l'efecte d'impugnació de les actuacions automatitzades definides en l'apartat tercer d'esta resolució i firmades amb este segell electrònic.

La Subdirecció de Personal del Departament de Salut de Dénia serà la responsable de la utilització del segell electrònic en les actuacions administratives automatitzades que duga a terme en l'àmbit de la seua competència.

La definició de les especificacions, programació, manteniment, supervisió i control de qualitat i, si és el cas, auditoria del sistema d'informació i del seu codi font, corresponen a l'òrgan amb competències en sistemes d'informació del Departament de Salut de Dénia.

*Quint. Verificació del certificat*

La verificació del certificat del segell electrònic, així com dels documents generats amb este, podrà realitzar-se a través de l'Agència de Tecnologia i Certificació Electrònica (ACCV), així com a través del servici VALIDE de la plataforma de validació de certificats de l'Administració General de l'Estat, en l'adreça electrònica següent: <https://valide.redsara.es/valide>

*Sext. Publicitat*

Esta resolució es publicarà en el *Diari Oficial de la Generalitat Valenciana*  i estarà disponible en la seu electrònica de la Generalitat Valenciana.

Així mateix, les disposicions de desplegament s'hauran de publicar en la seu electrònica de la Generalitat.

*Sèptim. Eficàcia*

Esta resolució produirà efectes des de l'endemà de la publicació en el *Diari Oficial de la Generalitat Valenciana.*

La present resolució posa fi a la via administrativa i contra esta es podrà interposar un recurs potestatiu de reposició davant del mateix òrgan que va dictar l'acte, en el termini d'un mes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o ser recorreguda en via contenciosa administrativa en el termini de dos mesos comptats des de l'endemà de la publicació en el Diari Oficial de la Generalitat Valenciana, davant del Tribunal Superior de Justícia de la Comunitat Valenciana, d'acord amb el que establixen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.

Tot això, sense perjuí que s'hi puga interposar qualsevol altre recurs dels previstos en la legislació vigent.

  

València, 10 de febrer de 2025

Marciano Gómez Gómez

Conseller de Sanitat